ફોરેન્સિક એકસપર્ટની ટીમે પણ સ્થળ પર તપાસ કરવા ઉપરાંત વિધાનસભામાં લાગેલા સીસીટીવી ફૂટેજ પોતાના કબજામાં લઇ લીધા છે. મુખ્યપ્રધાન યોગી આદિત્યનાથે વિસ્ફોટક પાઉડર મળવાની ઘટનાને આતંકી સાજિશ ગણાવી હતી. આ સંદર્ભમાં તેમણે ગઇ કાલે મોડી રાત્રે સુરક્ષા બાબતે એક હાઇલેવલ બેઠક પણ યોજી હતી. આ બેઠકમાં ગૃહ સચિવ, ડીજીપી એનઆઇએ એટીએસ અને ઇન્ટેલિજન્સ પોલીસના ટોચના અધિકારીઓ હાજર રહ્યા હતા. આ બેઠકમાં વિધાનસભાની સુરક્ષાને વધુ જડબેસલાક બનાવવા અંગેની ચર્ચા થઇ હતી.